Kriterij za odabir ponuda te relativni ponder kriterija

Kriterij odabira ponude je **ekonomski najpovoljnija ponuda (ENP)**.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| Redni broj | Kriterij | Broj bodova |
| 1. | Cijena ponude | **70** bodova |
| 2. | Stručne kvalifikacije stručnjaka | **30** bodova |
|  | **Maksimalni broj bodova** | **100** bodova |

Ukupni broj bodova pojedinog ponuditelja, Naručitelj će dobiti zbrajanjem bodova dobivenih prema navedenim kriterijima:

**UB = CP + SKS**

pri čemu je:

UB – ukupan broj bodova

CP – broj bodova ostvaren za ponuđenu cijenu (bez PDV-a)

SKS – broj bodova ostvaren za tražene stručne kvalifikacije stručnjaka

Ekonomski najpovoljnija ponuda je valjana ponuda s najvećim ukupnim brojem bodova (UB)

Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. ***Financijski kriterij -cijena ponude (CP)***

Bodovna vrijednost prema ovom kriteriju izračunava se prema slijedećoj formuli:

**CP = (Cmin/Cp) x 70**

gdje je:

CP - broj bodova ostvaren za ponuđenu cijenu

Cp - cijena iz ponude ponuditelja koja se ocjenjuje

Cmin - najniža cijena od svih ponuđenih valjanih ponuda

**Maksimalan broj bodova koji ponuditelj može dobiti prema ovom kriteriju je 70.**

1. ***Nefinancijski kriterij -***  ***stručne kvalifikacije stručnjaka***

S obzirom na procijenjenu vrijednost nabave te važnost i složenost usluge koja je predmet nabave, njegova korištenja i zahtjeva za sigurnost te opsega i hitnosti reakcije i potrebom za osiguranje raspoloživosti, dostupnosti 24/7 i kontinuiteta poslovanja, Naručitelj je stava kako je za uspješno i pravovremeno izvršenje usluge nužno da u provođenju aktivnosti koje su sastavni dio predmeta nabave sudjeluju ključni stručnjaci Ponuditelja sa specificiranom kvalitetom, stručnim znanjem i iskustvom, i to upravo kako je navedeno/traženo u ovoj Dokumentaciji o nabavi.

Stručne kvalifikacije stručnjaka - voditelja projekta, arhitekta informacijskog sustava i stručnjaka za upravljanje podacima koji zadovoljavaju uvjete bit će vrednovane dodjelom bodova sukladno Tablici u nastavku.

|  |  |  |  |
| --- | --- | --- | --- |
| **R.br.** | **Tehnički stručnjak** | **Broj bodova** | **Ukupni maksimalni broj bodova** |
| 1. | **Voditelj projekta** |  |  |
|  | Najmanje jedan (1) stručnjak koji posjeduje važeći certifikat Project Management Professional (PMP) ili jednakovrijedan. Certifikatom ponuditelj potvrđuje da posjeduje znanja te da je osposobljen za pravodobnu i točnu provedbu usluga održavanja i isporuku po svim njegovim sastavnicama i specifičnim aktivnostima.Potrebno je priložiti presliku traženog certifikata. | 10 | 10 |
|  | Manje od jednog (1) stručnjaka koji posjeduje važeći certifikat Project Management Professional (PMP) ili jednakovrijedan. Certifikatom ponuditelj potvrđuje da posjeduje znanja te da je osposobljen za pravodobnu i točnu provedbu usluga održavanja i isporuku po svim njegovim sastavnicama i specifičnim aktivnostima.Potrebno je priložiti presliku traženog certifikata. | 0 |
| 2. | **Arhitekt informacijskog sustava** |  |  |
|  | Najmanje jedan (1) stručnjak koji posjeduje važeći certifikat Microsoft Certified: Azure Solutions Architect Expert ili jednakovrijedan. Certifikatom ponuditelj potvrđuje da raspolaže stručnjakom za izradu i održavanje arhitekture iz ponuđene tehnologije. Potrebno je priložiti presliku traženog certifikata. | 10 | 10 |
|  | Manje od jednog (1) stručnjaka koji posjeduje važeći certifikat Microsoft Certified: Azure Solutions Architect Expert ili jednakovrijedan. Certifikatom ponuditelj potvrđuje da raspolaže stručnjakom za izradu i održavanje arhitekture iz ponuđene tehnologije. Potrebno je priložiti presliku traženog certifikata. | 0 |
| 3. | **Stručnjak za upravljanje podacima** |  |  |
|  | Najmanje jedan (1) stručnjak koji posjeduje važeći certifikat Microsoft Certified Solutions Expert: Data Management & Analytics ili jednakovrijedan. Certifikatom ponuditelj potvrđuje da raspolaže stručnjakom za upravljanje podacima – odnosno stručnjakom koji je odgovoran za upravljanje podacima i analizu podataka.  Potrebno je priložiti presliku traženog certifikata. | 10 | 10 |
|  | Manje od jednog (1) stručnjaka koji posjeduje važeći certifikat Microsoft Certified Solutions Expert: Data Management & Analytics ili jednakovrijedan. Certifikatom ponuditelj potvrđuje da raspolaže stručnjakom za upravljanje podacima – odnosno stručnjakom koji je odgovoran za upravljanje podacima i analizu podataka.  Potrebno je priložiti presliku traženog certifikata. | 0 |
| **Ukupan broj bodova za tražene stručne kvalifikacije stručnjaka** | | | **Maksimalno 30 bodova** |

**Kao dokaz i podlogu za bodovanje ponuda, ponuditelji su u obvezi dostaviti presliku certifikata za svakog pojedinog stručnjaka, uz Izjavu o stručnim kvalifikacijama stručnjaka.**